**AZ ORSZÁGOS, NEMZETKÖZI ÉS EGYÉB SZAKMAI BEMUTATÓKON, RENDEZVÉNYEKEN, VERSENYEKEN, FESZTIVÁLOKON, KIÁLLÍTÁSOKON VALÓ RÉSZVÉTEL**

GRAFIKA

Köszönettel és örömmel fogadtuk a Magyar Képzőművészeti Egyetem felkérését az EFOP-3.2.6 pályázati tananyag kipróbálását. A Képzőművészeti Egyetemtől kapott 400.000 Ft értékű szakmai anyag minősége, szakmaisága támogatta a profilunkat.

Szeptembertől öt pályázaton vettünk részt. Ezek között volt országos, illetve megyei megmérettetés is. A "Medve" című pályázaton Darányi Gitta 3. osztályos tanulónk harmadik helyezést ért el. Ezen kívül küldtünk még munkákat:

Az én falum / városom

A jövő

A barátság

A kedvenc könyvem

pályázatokra is.

A gyerekek nagy örömére, megkaptuk a tavalyi évben, Japánba küldött pályázat ajándékait is.

ZENEISKOLA

A 2019-2020-as tanév nagy várakozással indult el a népzene tanszak részéről, hiszen a Lakiteleki Iskoláért Alapítvány segítségével benyújtott nyertes pályázatunk lehetőséget adott arra, hogy Erdélyben, a Gyergyó-medencében megkezdett gyűjtést és a citerás hagyományok visszatanítását folytatni tudjuk.

A Pöszméte Citerazenekar felkérést kapott február 29-ére a 10 évét ünneplő Vadhajtás Citerazenekar jubileumi koncertjére, melyen bácskai és gyergyói dallamokat játszottak.

A fuvolázó tanulóink a nyárlőrinci templomi karácsonyon, valamint a Kecskeméti Református Gimnáziumban is zenéltek.

Eötvös szextett vendégszereplése a zenei világnap alkalmából Tiszaalpáron.

Az első félévben már egy alkalommal a citerások fogadtak gyergyói hagyományőrzőket, akik a Kecskemét Népzenei Találkozó díszvendégei voltak, illetve két alkalommal mi tartottunk intenzív oktatási hétvégéket. Január 22-27.között szervezett népdalgyűjtésre került sor, Gyergyóremetén, Gyergyócsomafalván és Gyergyóújfaluban.

November 11. Márton napi citerás fellépés Tiszaalpáron.

November 23. Hírös Agóra Kecskemét táncházi muzsikálás.

November 27. Kecskemét Kodály Iskola táncházi muzsikálás.

November 30. Kálmán Lajos Népzenei Találkozó és Verseny Kecskemét. Elért eredmény: Arany fokozat.

December 17. Lezsák Sándor köszöntése alkalmából a citerások felléptek.